b"\n_START_ARTICLE_\nMitla\n_START_SECTION_\nTurisme\n_START_PARAGRAPH_\nMitla \xc3\xa9s la segona zona arqueol\xc3\xb2gica m\xc3\xa9s visitada de l'estat d'Oaxaca. L'indret \xc3\xa9s molt important per a la ciutat de San Pablo Villa de Mitla, com a al\xc2\xb7licient tur\xc3\xadstic que alimenta gran part de l'economia local. Amb tot molts habitants pensen que el lloc no t\xc3\xa9 encara una promoci\xc3\xb3 suficient per part del govern mexic\xc3\xa0. Les dades provinents dels administradors de la zona indiquen que el nombre de turistes est\xc3\xa0 creixent; la majoria s\xc3\xb3n mexicans dels estats de Veracruz i de Puebla que hi v\xc3\xa9nen pel cap de setmana i entre els turistes estrangers dominen els europeus. La mitjana de visitants ha estat estimada a 500 persones per dia."